《拟古》
宋代·吕本中

西邻有佳人，开户纳明月。月照衣上缨，同心为谁结。

此结今几衣，未解心已折。隔林闻捣练，起坐更呜噎。

情人在万里，我独音问缺。不闻行路难，但见思归切。

年来契阔久，烈士或丧节。如何空床居，初未见短阙。

胡马与越鸟，本自无离别。草摇新霜白，秋送池中竭。

君心有断绝，妾恨无盈歇。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。